text: Museumstyv stjal i et halvt år, før det blev opdaget
  20 oktober 2017 kl. 19.00
  I løbet af et halvt år har der været en eller flere tyve på spil på Ehlers Samlingen i Haderslev, hvor der blev stjålet for mellem 50.000 og 100.000 kroner.
  Det viste sig, at 10 unikke kunstskatte var forsvundet i løbet af et halvt år fra det lille museum, Ehlers Samlingen i Haderslev. Tyven har stjålet vaser og lerfad. Politiet har fundet ni ud af de ti stjålne ting igen. Det skete da det blev forsøgt at sælge tingene videre på auktion.
  Det her med tyveri er et kerneproblem for de små museer. På museet i Haderslev står mange af de kostbare ting ikke låst inde bag glas. Det er svært for dem at skrue op for sikkerheden, fordi det koster mange penge. Det de dog været nødt til i Haderslev efter det omfattende tyveri. Nu er der flere på arbejde ad gangen, og der er kommet en sensor på museet, så personalet kan se, hvor gæsterne er.
  Det vurderes, at tyven stjal for mellem 50.000 og 100.000 kroner.
  